હાલ આ બધા કાર્યક્રમોમાં સરકાર દ્વારા ફક્ત અને ફક્ત મોહનદાસ ગાંધીને જ ભારતના ‘હિરો’ તરીકે દર્શાવવામાં આવી રહયા છે. ગાંધી સિવાય ભારતમાં બીજા અસંખ્ય આંદોલનકારીઓના નામ છે જેમની મદદ વિના કદાચ સ્વતંત્રતા શક્ય નહોતી, આવા નામોમાં મંગલ પાંડે, સુભાષચંદ્ર બોઝ, શહીદ ભગતસિંહ, સુખદેવ થાપર, શિવરામ રાજગુરૂ, ચંદ્રશેખર આઝાદ, લાલા લજપતરાય, બાળ ગંગાધર ટીળક, રામપ્રસાદ બિસ્મિલ વગેરેનો સમાવેશ થાય છે. તો આ બધા સ્વતંત્રતા સેનાનીઓના નામની એકપણ નોંધ લીધા વિના ફક્ત ગાંધી જ શા માટે? શું ગાંધી ચિંધ્યા માર્ગે આપણો શાંતિ પ્રિય ભારત દેશ આતંકવાદ અને નક્સલવાદ જેવા કેન્સર સામે લડી શકશે? શું આતંકવાદીઓની AK-47 જેવી બંદૂકો સામે મોહનદાસ ગાંધીના ઉપવાસો ચાલશે? નહી જ ચાલે. આ પ્રકારની ગતિવિધિઓ સામે લડવા માટે શહીદ ભગતસિંહના વિચારોનો અમલ કરવો જ પડશે.